शिक्षिका की पिटाई करने वाले सरपंच के खिलाफ FIR  
सरपंच बलजिंदर सिंह ने भरी सभा में महिलाओं के साथ बदसलूकी की और एक महिला को थप्पड़ भी जड़ दिया।
पंजाब के मुक्तसर में एक महिला टीचर को सरपंच ने सरेआम इसलिए पीटा क्योंकि वह उनकी पार्टी की सांसद के एक कायर्क्रम में अपनी शिकायत लेकर पहुंचीं थी। सरपंच के ख़िलाफ़ एफआईआर दर्ज करने का आदेश दे दिया गया है।  मुक्तसर के गांव में बीठडा से सांसद हर सिमरत कौर की सभा में रविवार को यह हंगामा हुआ। सांसद अपनी सभा में बोल रहीं थीं तभी शिक्षा गारंटी योजना के तहत नियुक्त कुछ महिला टीचरों ने वहां पहुंचकर हंगामा शुरू कर दिया।   यह बात वहां के अकाली लीडर और गांव के सरपंच को हजम नहीं हुई। सरपंच बलजिंदर सिंह ने भरी सभा में महिलाओं के साथ बदसलूकी की और एक महिला को थप्पड़ भी जड़ दिया। इसके बाद वहां काफी देर तकर हंगामा होता रहा और पुलिस तमाशबीन बनी रही।